"Setswana Puo ya Gae (HL)/P2 15 DBE/Ngwanaitseele 2020 SC/NSC POTSO 10: POTSO YA TLHAMO MASEGO – G Mokae Ditiragalo tsa tshotlo le kgatelelo e ka ne e le ya bana, ditsala, basadi le bathapiwa tse di itemogelwang mo pading ya Masego di na le ditlamorago tse di sa jeseng diwelang mo matshelong a batswasetlhabelo, le fa mo mabakeng a mangwe di ba ungwela. Tshegetsa tlhagiso ya gago ka ditiragalo go tswa mo pading e. Boleele jwa tlhamo ya gago e nne mafoko a a ka nnang 400–450. [25] POTSO 11: DIPOTSO TSE DIKHUTSHWANE MASEGO – G Mokae Buisa nopolo e e latelang, mme o arabe dipotso. NOPOLO C Nomhle e le ena yo o tlileng a goga materase go tswa ka fa tlase ga gagwe. Molaetsa wa gagwe go mmueledi wa ga Masego, rre Jake Ledwaba, o sa komakome. O tlhamaletse fela, o tlhaloganyega. A re o ikaelela go ya kgotlatshekelong go bona taelo e e mo thibelang go boloka 'monna wa me,' Vuzi Mgoma. Mosadi yo wa pele wa ga Vuzi a re o ya go botsolotsa 5 taelo ya kgotlatshekelo eo e mo kgaogantshitseng le Vuzi; e tswa e le ena yo o neng a tsentse kgetsi ya tlhalano! Masego a se belaele gore go fisegela go nna mo materaseng jaaka mosadi wa ga Vuzi ga ga Nomhle go ne go tlhotlhelediwa ke go batla go amogela boswa jwa gagwe. A batla maele mo go rre Ledwaba. 10 'Ga ke ise ke kopane le botsenwa jo bo kana mo nakong ya me e telele ya go nna mmueledi. Go leka go dira gore kgotlatshekelo e fitlhele tshweetso ya gore lenyalo la gago le Vuzi ga se la semolao go tshwana le go leka go gelela metsi ka haraka. Go bonala e kete monna wa Modimo yo o thapilweng ke Nomhle go mmuelela o duba thankga; o leka go mo itumedisa ka go inanatha,' ga bua rre Jake Ledwaba. 15 Rre Jake Ledwaba a le ditedutedu le moriri o mogolo, mme a rata go di gata; go apara diaparo tse di turang. Fa a bua le Masego ka mo ofising ya gagwe, o ne a ntse a ya kwa tlase le kwa godimo, a sasanka le yona, matsogo a tshameka ka dikurousepane ka fa tlase ga baki ya gagwe. 20 'O raya gore ga go na kgonagalo ya gore ba ka re tlhola kwa ntlotshekelong?' Masego a batla go mo tlhaloganya sentle. 'Nka itoma sekgono, mme mmaMgoma; ga go belaetsege!' a araba ka go itshepa. 'Bothata fela ke gore gantsi molao o bonya.' 11.1 Nomhle ke mang, mme o amana jang le Masego? (2) 11.2 Go ya ka temana, ke eng se se neng se tlhola dikgogakgogano? (2) 11.3 Naya lebaka le le supang fa dikgogakgogano magareng ga Nomhle le Masego di ne di sa tlhokege. (2) 11.4 Poloto ya padi e, e senola motlha ofe wa ditiragalo? (1) Kwalololo e ileditswe Phetla"